open-index/open-wikipedia-markdown huggingface dataset:
Ella Holm Bull

**Ella Holm Bull** (fødd **Joma** eller **Jåma**; 1929–2006) var en sørsamisk lærer, oversetter, lærebokforfatter og språkreformator, kjent for sin innsats for sørsamisk skriftspråk. 

Hun ble uteksaminert fra Nesna lærerhøgskole i 1954, og tok i 1965 et grunnfag i samisk ved Universitetet i Oslo. I 1968 ble hun tilsatt som lærer ved Åarjel-saemiej skuvle, en nystartet sameskole i Snåsa. Sammen med professor Knut Bergsland utarbeidet hun i 1974 *Bergsland-Bull-rettskrivingen*, en sørsamiske rettskriving. Da hun døde var hun nylig engasjert til å skrive *Den samiske historien i [[Røyrvik]] og omegn*.

Hun satt på Sametinget fra 1989 til 1993, og var også medlem av det første Sametingsrådet.

Ella var datter av Nils Pedersen Joma (1905–48) og Anna Sofie Johnsen Steinfjell (1904–74). Ella mistet sin far, tre onkler og to tanter i Dunderlandsdalsulykken sommeren 1948. Hun giftet seg i 1953 med Nils Holm Bull (1929–2003) fra Røros.

Svigersønnen Jarle Jonassen har sittet på Sametinget i seks perioder. Hun er videre moster til Sten Erling Jönsson, grandtante til Lisa Marit Pentha-Stavsøien, niese av Lars Dunfjeld og derved søskenbarn med Leif, Maja og Sigbjørn Dunfjeld. Politikeren og rådmannen Ellinor Jåma er datter av Bulls søskenbarn, og museumslederen Birgitta Fossum er gift med Bulls søstersønn. 

## Priser
* Den første nordiske samiske språkpris, Gollegiella-prisen 2004. 
* Samerådets ærespris 1996
* Hun mottok den første Nord-Trøndelag fylkes kulturpris i 1982
* Kongens fortjenstmedalje i gull 1988, som andre same i historien
* Oversetterpris fra Kultur- og kirkedepartementets pris for barne- og ungdomslitteratur i 1976 for sin oversettelse av billedboken *Jakob og Joakim* til sørsamisk. 

## Bibliografi
* 
* 
* *Brorke* (1984)
* *Tsååbpe-niejlen jih Tsååbpe-baernien bijre* (1984)
* *Suhtjegh* (1984)
* *Ovmese veareldh* (1985) 
* 
* ny utgave av *Saemien lohkeme-gærja* av Knut Bergsland, Gustav Hasselbrink (1985). Første utgave 1957
* serien *Åarjel-saemien*, sørsamisk for småskolen (seks bind med arbeidshefter, Davvi Girji forlag, 1984-) 
** 
** 
* *Manne joe maahtam lohkedh* (1989)
** 
* *Ov-messie darjomes* (diktsamling, 2000)
* *Dejpeladtje muvhth vätnoeh jih vuekieh* (2001)
** 
** 
** 
;Musikk
Hun utga to plater på Iđut plateselskap:
* *Jåvle-Laavlomh* med julesanger og bidrag fra Jonhild Jåma (1996). Notehefte: ISBN 82-7601-023-7 
** 
* *Laavlomh-Maanide* med barnesanger og hjelp fra bl.a. Frode Fjellheim (1997). Notehefte: ISBN 82-7601-038-5
** 

## Referanser
Magical Mystery Tour (film)

***Magical Mystery Tour*** er en film av The Beatles som Paul McCartney fikk idéen til i USA, hvor hippiene kjørte rundt i grønne busser. I Liverpool var det populært å dra til andre byer med familie og venner i busser for å more seg. Han tok derfor med seg mange venner og skuespillere i en buss og kjørte ut på landet.

Filmen hadde premiere på britisk TV den 26. desember 1967. Filmen ble mislikt av både seerne og kritikerne og er regnet som et av gruppas største feiltrinn.

## Referanser


## Eksterne lenker
*
Komorenes flagg

**Komorenes flagg** ble tatt i bruk 2003. Det har fire horisontale bånd i gult, hvitt, rødt og blått og et grønt triangel på venstre side. I trianglet er det en hvit halvmåne og fire hvite femtakkede stjerner. Både de horisontale båndene og stjernene representerer landets fire hovedøyer: Mwali, Njazidja, Nzwani og Mayotte. Den sistnevnte tilhører Frankrike, men Komorene gjør krav på den. Halvmånen, stjernene og den grønne fargen er tradisjonelle symboler for islam.

Samme flagg benyttes som nasjonalflagg, handelsflagg, statsflagg og orlogsflagg.

Fra 1978 til 2001 var Komorenes flagg helt grønt med halvmånen og de fire stjernene. Flagget forekom i en rekke varianter, sist med påskrift en «Allah» og «Muhammed» i hvitt. I årene 1975-1978 var flagget delt i rødt over grønt med halvmånen og stjernene i kantonen.



Fil:Flag of the Comoros (1996–2001).svg|1996-2001
Fil:Flag of the Comoros (1992-1996).svg|1992-1996
Fil:Flag of the Comoros (1978-1992).svg|1978-1992



## Litteratur
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
BIBSYS

**BIBSYS** en sentral leverandør av produkter og bibliotektjenester primært til institusjoner i universitets- og høyskolesektoren og Nasjonalbiblioteket, samt institusjoner i andre sektorer. Dette utgjør en del av Unit – Direktoratet for IKT og fellestjenester i høyere utdanning og forskning. Produktene og tjenestene BIBSYS leverer er utviklet etter behov og i samarbeid med institusjonene. BIBSYS sørger for tilgang til bibliotekenes ressurser gjennom flere søkemuligheter og låne- og bestillingsfunksjoner.

I 2018 ble BIBSYS fusjonert med CERES – Nasjonalt senter for felles systemer og tjenester for forskning og studier og fikk overført enkelte oppgaver fra Uninett til Unit – Direktoratet for IKT og fellestjenester i høyere utdanning og forskning med hovedkontor i Trondheim.

## Organisasjon
BIBSYS startet i 1972 som et samarbeidsprosjekt mellom Det Kongelige Norske Videnskabers Selskabs Bibliotek, Norges tekniske høgskoles bibliotek og Regnesenteret ved NTH. Formålet med prosjektet var å automatisere interne bibliotekrutiner.

Siden 1972 har BIBSYS utviklet seg fra å være en leverandør av et biblioteksystem for to bibliotek i Trondheim, til å utvikle og drifte et nasjonalt biblioteksystem for norske fag- og forskningsbibliotek. Målgruppa har også utvidet seg til å omfatte bibliotekenes kunder, ved å gi disse enkel tilgang til bibliotekenes ressurser.

I tillegg til BIBSYS Biblioteksystem, består produktporteføljen av BIBSYS Ask, BIBSYS Brage, BIBSYS Galleri. All drift av applikasjoner og databaser blir gjort sentralt hos BIBSYS. BIBSYS Emneportal ble lagt ned 1. januar 2011.

## Produkter
Bibsys består av følgende subenheter:

* *Biblioteksystem* – basert på produktet Alma fra Ex Libris. Biblioteksystemet ivaretar interne rutiner ved et bibliotek. Bibliotekenes samlinger registreres i en felles database, Bibliotekbasen.
* *[[Oria (søketjeneste)|Oria]]* – Felles portal til det samlede materialet som finnes ved de fleste norske fag- og forskningsbibliotek. Den er supplert med elektronisk materiale fra åpne kilder som bøker, elektroniske bøker, tidsskrifter, elektroniske tidsskrifter, dokumenter, artikler, musikk og filmer. Oria gir også tilgang til oversikter over egne lån og bestillinger, og til å fornye lån.
* *BIBSYS Brage* – BIBSYS Brage er et felles system for elektronisk publisering for en sammenslutning (konsortium) av BIBSYS-deltakere og fungerer som et åpent institusjonelt arkiv.
* *BIBSYS Galleri* – BIBSYS Galleri er et verktøy for publisering og indeksering av bilder, og brukes blant annet til bildebasen Trondheimsbilder.
* *BIBSYSx*  – BIBSYSx lenker fra eksterne databaser slik at brukerne kan lokalisere og bestille dokumenter fra BIBSYS Bibliotekbase.

## Referanser


## Eksterne lenker
### Lenker til applikasjonene
* BIBSYS Ask – søk i flere databaser 
* BIBSYS Ask – søk i Bibliotekbasen, ForskPub, og ForskPro (tidligere versjon) 
* BIBSYS Brage – søk i institusjonelle arkiv
* BIBSYS Galleri – søk i bildesamlinger
Grasmobanen

**Grasmobanen** eller *Sootbanen* var en hestejernbane som lå i Aurskog-Høland kommune. Jernbanen ble bygd på grunneiendommen (gården) Grasmo, derav navnet Grasmobanen.

## Historie
Den var en del av transportsystemet som Engebret Soot bygde i årene 1847–1849 for å få tømmeret fra Mangenvassdraget til Haldenvassdraget. Den transportetappen som er motstrøms, er i dag mest kjent under navnet Sootkanalen. Det var ikke bare en kanal, men et helt system med kanaler, sluser, tømmerrenner og hestejernbane.  Grasmobanen var en del av Sootkanalen, en hestejernbane som ble bygget mellom vannene Mortsjølungen og Tvillingtjern.

Over den 2,5&nbsp;km lange Mortsjølungen ble tømmeret, i flaker, trukket med båt fram til «Lessinga». Lessinga er en liten 100 meters kanal gravd inn i terrenget. Kanalsidene ble murt med stein. Fra mur til mur gikk det tre gangbruer. I fra Lessinga og opp er det en stigning på 37 meter. En mindre bekk renner ut i kanalen. Det var mulig å bygge sluser, men Engebret Soot trengte vannet fra Tvillingtjern til den videre fløtinga.  Derfor foretrakk han å bygge en hestejernbane. 
I begynnelsen ble tømmeret heist opp på jernbanevognene. Seinere fant man at det var mer praktisk å kjøre vognene ut i kanalen for å fløte stokkene på vognene. Fløterne sto på trebruene når de utførte dette oppdraget.
Den 1,5 km lange hestejernbanen var ens- og smalsporet. Den startet ved Lessinga i Mortsjølungen og hadde fem møteplasser som lå like langt fra hverandre Fra Tvillingtjern ble stokkene fløtet videre i en tømmerrenne ned til innsjøen Setten.

## Arbeidsdeling
Et skift besto av to beiter. Et beite besto av tolv mann med to hester hver. Hvert hestespann hadde tre vogner å trekke oppover. Et beite kjørte tre vendinger, deretter hvilte de mens det andre beitet tok over. Sommerstid var det flere skift i døgnet. I 1871 passerte 6000 tylfter Grasmobanen.
## Modernisering og nedleggelse
Hestedriften tok slutt i 1918. Da overtok en stasjonær dampmaskin som ble plassert på banens endepunkt ved Tvillingtjern. Etter bare to år ble dampmaskinen byttet ut til fordel av en bensinmotor. Tømmervognene ble trukket opp med vaiere.
Grasmobanen var i drift fram til 1938.

## Se også
*Jernbane i Norge

## Referanser


## Litteratur
*
* Jernbane.net side om Grasmobanen

## Eksterne lenker
*Eidskog museum om Sootkanalen 
*Grasmobanen i OpenStreetMap
Bartolomé Masó

**Bartolomé de Jesús Masó Márquez** (født 21. desember 1830, død 14. juni 1907) var opprørspresident på Cuba i perioden 30. oktober 1897 til 7. november 1898. I hans presidentperiode gikk USA til krig mot Spania, og 25. april 1898 brøt den spansk-amerikanske krig ut. 

Den 11. august 1898 kapitulerte Spania overfor USA, til tross for at Los Mambies ved USAs krigserklæring i april 1898, hadde kontrollert store deler av Cuba.

Kapitulasjonen var likevel et faktum og 1. oktober 1898 innledet USA og Spania fredsforhandlingene i Paris. På denne bakgrunn sammenkalte president Masó 24. oktober 1898 lederne av Los Mambies. På møtet ble det besluttet å oppløse «Den andre krigsførende republikk» og oppnevne et utvalg som skulle forhandle med USA, siden USA ikke hadde tillatt Los Mambies å delta ved fredsforhandlingene med Spania i Paris (se Paris-avtalen). Utvalget skulle ledes av Mambi-general Domingo Méndez Capote ikke minst fordi den mest selvskrevne forhandlingslederen, Mambi-general Calixto Garcia, hadde utviklet et dårlig forhold til USA på bakgrunn av USA-generalenes dårlige behandling av Los Mambies.

## Referanser
Bodil Niska

**Bodil Aileen Niska** (født 21. august 1954 i Vadsø) er en norsk jazzmusiker (saksofon), kjent for godtselgende utgivelser av standardlåter innen jazz.

Hjemme i Hammerfest lærte hun av faren, trekkspiller Aksel Niska, samt studerte under Kjell Bartholsen, og drev jazzklubben «Montenegro» 1979–89. Etter flytting sørover i 1990 deltok hun siden 1992 i trioen «Girl Talk», der hun med vokalisten Siri Gellein (senere erstattet av bassisten Tine Asmundsen) og pianisten Elizabeth Walker ga ut *Talkin' Jazz* i 1996 som solgte meget.  

I Bodil Niska Kvartett spilte Per Husby piano, Stig Hvalryg bass og Roger Johansen trommer, og spilte ved Oslo Jazzfestival og Nordlændingernes Forenings kulturaften i 2005.  I 2017 spilte hennes kvartett i Ålesund med nevnte Hvalryg på bass, Dag Arnesen piano og Marcus Lewin trommer.

Hun har også samarbeidet med Pete Brown trio, Scott Hamilton og Harry Allen.

Etter noen år som plateselger hos Akers MIC, etablerte hun omkring 1997 jazzbutikken «Bare Jazz» i Oslo, samt plateselskap av samme navn. Kaffen ble nedlagt i 2020. Hun mottok  Oslo Jazzfestivals pris Ella-prisen i 2009.

Under Sildajazz i Haugesund har hun i mange år drevet musikksjappa «Bodils Bodega», som hun i 2005 mottok Sildajazzprisen for. 

## Diskografi
* ‘’Girl Talk’’ (Hot Club Records 1996) Med Elisabeth Walker, Tine Asmundsen.
* *First Song* (Hot Club Records, 2000).  Med  Egil Kapstad, Bjørn Alterhaug og Pelle Hultén.  Bidrag fra Aksel Niska.
* *Blue* (Bare Jazz Records, 2004).  Med Kapstad, Alterhaug, Hulten, Paul Wagnberg
* *Night Time* (Bare Jazz Records, 2008).  Med blant annet Claes Crona Trio og Staffan William-Olsson.

## Referanser


## Eksterne lenker
* 
* 
* barejazz.no 
* Biografi  i Jazzbasen
* Diskografi i Jazzbasen
Di 5

**Di 5** var et diesellokomotiv brukt av NSB i skiftetjeneste. Midt på 1980-tallet var NSBs eldste Di 2 lokomotiv nedslitt og man så seg om etter nyere materiell. Man fikk en rekke tilbud fra europeiske lokomotivfabrikker, men valgte et tilbud på brukte skiftelokomotiver fra Deutsche Bundesbahn. Loktypen som ble Di 5 het i Tyskland før 1968 V&nbsp;60 (senere type DB V 260), et treakslet dieselhyraulisk skiftelok. 

Over 900 lok ble bygget i Tyskland, de veide 54 tonn, med en MTU 12-sylindret motor på 650 hk. Toppfarten var 30/60 km/t, henholdsvis for skifte og linjetjeneste. NSB fikk sine første Di 5 lok i 1985 og i 1988 fikk man de siste. Det ble 16 lok, et ble reservedelsforråd. De ble hugget opp 1996–1998. Di 5 gikk for det meste rundt Trondheim.

## Spesifikasjoner
* Lengde: 10,45 meter
* Vekt: 53,4 tonn (870-875 47,4 tonn)
* Akselanordning: C
* Maksimal hastighet: 30/60 km/t

## Eksterne lenker
* Di 5  – NJK Materielldatabasen
* Di 5 – Jernbane.net
Marcos Senna

**Marcos Antonio Senna da Silva** (født 17. juli 1976 i São Paulo i Brasil) er en brasilianskfødt spansk fotballspiller som spiller for New York Cosmos. Hans posisjon er på midtbanen.

Senna spilte for Villarreal CF i perioden 2002 til 2013 etter at han kom fra brasilianske Sao Caetano i 2002. Han hjalp blant annet laget til semifinaler i Mesterligaen. Han fikk spansk statsborgerskap i 2006, og var del av det  laget som deltok i 2006-VM. Han ble også europamester for Spania under EM i fotball 2008.

Den 29. juli 2006 skrev den spanske avisa AS at Villarreal hadde blitt enig med Manchester United om en overgang for den brasilianskfødte spanjolen for en ukjent sum. Flere andre spanske aviser har også skrevet at de to klubbene er enige om en overgang. Senna ble imidlertid værende i Villarreal.

Marcos er for øvrig fetter med Marcos Assunção, også han fotballspiller.

## Karriere som spiller (alle turneringer)

## Referanser


## Eksterne lenker
* 
* 
*
Theresianische Militärakademie

**Theresianische Militärakademie** (*MilAk*) er en krigsskole for utdannelse av offiserer i Østerrike. Det har sete i borgen i Wiener Neustadt.

## Historie

Theresianische Militärakademie ble grunnlagt av keiserinne Maria Theresia den 14. desember 1751. Keiserinnen gav den første kommandanten, feltmarskalk grev Leopold Josef Daun, oppdraget «*Mach' er mir tüchtige Officirs und rechtschaffene Männer darauß*». Det er det eldste eksisterende militærakademiet i verden. Opprinnelig tok det opp 100 adelige og 100 borgerlige hvert år. Betegnelsen «militærakademi» fikk institusjonen da den ble slått sammen med kadettenes planteskole i 1769. Utdannelsestiden var dengang elleve år, som siden gradvis er redusert til tre.

Den berømte steiriske prinsen erkehertug Johann var i 44 år overdirektør for militærakademiet, fra 1805 til 1849.

## Eksterne lenker
*Theresianische Militärakademie
*Vereinigung Alt-Neustadt
Matagorda County

**Matagorda County** er et fylke i den amerikanske delstaten Texas. Det ligger i de sørøstlige delene av staten. Det grenser mot Brazoria County i nordøst, Calhoun County i sørvest, Jackson County i vest, Wharton County i nordvest og mot Mexicogulfen i sørøst,

Matagorda Countys totale areal er 4 176 km² hvorav 1 289 km² er vann. I 2000 hadde fylket 37 957 innbyggere og administrasjonssenteret ligger i byen Bay City. 

## Byer
*Bay City
*Blessing
*Markham
*Palacios
*Van Vleck

## Eksterne lenker
*
El 10

**El 10** var et elektrisk skiftelokomotiv som ble tatt i bruk av NSB rundt 1950 ettersom man i Norge begynte å få flere store jernbanestasjoner med elektrisk drift. NSB valgte sist på 1940-tallet på bestille den vellykkede svenske lokomotivtypen Ub, og i 1949 fikk NSB sin variant, kalt El 10 fra svenske ASEA.

Med 17 stk El 10 fikk man redusert røykplagen fra damplokene, for de store seriene med diesellok for skiftetjeneste kom først på begynnelsen av 1960-tallet. Foruten statsbaneselskapene NSB og SJ, hadde Norsk Jernverk og malmselskapene TGOJ og LKAB lok av samme type i tjeneste. El 10 hadde først nummerserie fra 2077, men dette ble endret til 2504 og oppover da den store serien med El 11 ble levert fra 1951. 

Rundt 1990 ble de siste El 10 tatt ut av bruk. To lok gikk noen år til i «Sesamtoget».

## Eksterne lenker
* El 10  – NJK Materielldatabasen
* El 10 – Jernbane.net
Aransas County

**Aransas County** er et fylke i den amerikanske delstaten Texas. Det ligger i de sørlige delen av staten. Det grenser mot Mexicogulfen i sørøst, Calhoun County i nordøst, Nueces County i sør, San Patricio County i vest og mot Refugio County i nordvest.
 
Aransas Countys totale areal er  km² hvorav 715 km² er vann. I 2000 hadde fylket  innbyggere og administrasjonssenteret ligger i byen Rockport. 

Navnet Aransas er umiddelbart tatt fra bukten som spanjolene kalte *Aransas*-bukten, etter en utpost i Ny-Spania kalt *Rio Nuestra Señora de Aránzazu,* og som i sin tur var oppkalt etter Arantzazu-helligdommen, ey pilegrimsmål betjent av fransiskanerne i Oñati i Baskerlandet i Spania.  
## Steder i fylket

* Aransas Pass (delvis i San Patricio og Nueces County)
* Corpus Christi (for det meste i Nueces County)
## Eksterne lenker
*
Nueces County

**Nueces County** er et fylke i den amerikanske delstaten Texas. Det ligger i de sørlige delen av staten. Det grenser mot San Patricio County i nord, Kleberg County i sør, Jim Wells County i vest og mot Mexicogulfen i øst.
 
Nueces Countys totale areal er 3 021 km² hvorav 856 km² er vann. I 2000 hadde fylket 313 645 innbyggere og administrasjonssenteret ligger i byen Corpus Christi. Nueces County har fått sitt navn etter elven Nueces River som renner gjennom fylket. 

## Eksterne lenker
*
Kleberg County

**Kleberg County** er et fylke i den amerikanske delstaten Texas. Det ligger i de sørlige delen av staten. Det grenser mot Nueces County i nord, Kenedy County i sør, Brooks County i sørvest, Jim Wells County i vest og mot Mexicogulfen i øst.
 
Kleberg Countys totale areal er 2 824 km² hvorav 568 km² er vann. I 2000 hadde fylket 31 549 innbyggere. Administrasjonssenteret ligger i byen Kingsville. Kleberg County har fått sitt navn etter den tyske innvandrer og nybygger Robert Justus Kleberg.

## Byer
*Corpus Christi
*Kingsville

## Eksterne lenker
*
Linn

**Linn** er et kvinnenavn som brukes mye i Norge og Sverige. Navnet har flere mulige opphav. Det kan være en kortform av navn som Linnea, Linda, Malin, osv, en variant av navnet Lina, eller det kan være dannet av det norrøne ordet *lind* eller det gammelhøytyske ordet *linta* som begge henviser til tresorten «lind». Selve navnet på tresorten stammer fra det urgermansk ordet *linþia*, som betyr «mild». 

Navnet Linn kan også være en fornorskning av det engelske navnet Lynn, som har opphav i et etternavn dannet av det keltiske ordet *llyn* som betyr «innsjø».

*Linn* og *Lin* er også burmesiske personnavn.

Linn har navnedag 13. mai i Norge og Sverige og 15. april i Finland.

## Utbredelse

|}

Linn var et populært navn på jentebarn født i Norge på 1980- og 1990-tallet.

## Kjente personer med navnet Linn
* Linn Stokke (f. 1961), norsk skuespiller
* Linn Ullmann (f. 1966), norsk journalist
* Linn Skåber (f. 1970), norsk komiker 
* Linn Kristin Riegelhuth Koren (f. 1984), norsk håndballspiller
* Linn Jørum Sulland (f. 1984), norsk håndballspiller

## Referanser


## Eksterne lenker
*
Cornelis Evertsen den gamle

**Cornelis (Kees) Evertsen den gamle** (født 4. august 1610, død 11. juni 1666) var en nederlandsk admiral som levde i det 17. århundre.

## Liv og virke
### Bakgrunn
**Kees Evertsen** var kommandør Johan Evertsens yngste sønn, og sønnesønn av vanngeusen Evert Heindricxzen, som er mer kjent under navnet *Jan de Kapitein* (Kaptein Jan). Ved Johan Evertsen død i 1617 ble alle hans sønner uten unntak forfremmet til løytnant av Zeelands admiralitet.

### Karriere
I 1626 begynte hans karriere for admiralitetet, først som kaper, som den gang var et ærlig yrke, og fra 25. august 1636 som kaptein. I 1639 entret han en gallion under slaget ved Downs (eng.: *Battle of the Downs*).

Under den første engelsk-nederlandske krig var han kommandør, og fra 1. mai 1652 fikk han midlertidig rangen schout-bij-nacht som senere tilsvarer *kontreadmiral*. Under krigens siste slag, slaget ved Ter Heijde (1653), sank skipet hans, og Kees Evertsen ble holdt som krigsfange i tre måneder. 14. mars 1654 ble den midlertidige forfremmelsen gjort varig, Evertsen ble utnevnt til *schout-bij-nacht*. Under den nordiske krigen (1655–1661) i tjente han under Michiel Adriaenszoon de Ruyter og var med da Nyborg ble tatt tilbake fra svenskene i 1659. Fra midten av 1661 og frem til januar 1663 tjente han fremdeles under de Ruyter. Han var den tredje høyeste offiseren i middelhavsflåten under aksjonene mot Tunis og Alger.

Under forberedelsene for den annen engelsk-nederlandske krig ble Evertsen forfremmet til viseadmiral av Zeelands admiralitet 16. desember 1664. Etter slaget ved Lowestoft fulgte forfremmelsen til løytnant-admiral 15. juli 1665. Denne forfremmelsen fikk han istedenfor sin eldre bror, Johan Evertsen, som uriktig ble ansett for å være den som forårsaket at slaget ble tapt.

Kaptein Cornelis Evertsen den yngste, Kees' sønn, fulgte i hans fotspor og under det firedagers sjøslaget (11. – 14. juni 1666) førte Kees Evertsen kommandoen over flåten fra sønnens skip «Walcheren». Den 11. juni, slagets første dag, angrep «Walcheren» det engelske skipet «Henry» som var under *Rear-Admiral* Harmans kommando og satte det i brann. Da Kees Evertsen tilbød Harman at han kunne overgi seg, avviste Harman dette, slukket brannen og unnslapp. Det siste skuddet som ble avfyrt fra «Henry» traff og drepte Kees Evertsen.

Kees Evertsen ble gravlagt i den gamle kirken (ned.: Oude kerk) i Middelburg sammen med broren Johan. Det tok flere år før admiralitetet og familien hadde blitt enige om hvordan graven skulle se ut, men resultatet er fremdeles synlig. I sitt første ekteskap hadde Kees åtte barn, og han gifet seg igjen i 1659. Etterkommerne arvet 45&nbsp;000 gylden. Bortsett fra sønnen som hadde blitt oppkalt etter ham, hadde Kees en sønn til, Geleyn Evertsen. Begge hans sønner nådde graden løytnant-admiral, og alle tre, Kees, Cornelis den yngre og Geleyn, var kjent for å ha en hard og sta karakter og et hett temperament.

## Referanser


## Litteratur
;Monografier
* Jonge, J. C. de, *Levens-beschrijving van Johan en Cornelis Evertsen, Luitenant-Admiralen van Zeeland*, ’s Gravenhage, Weduwe J. Allart & Comp., 1820.
Sjøliljer

* Articulata
* Cladida (utdødd)
* Flexibilia (utdødd)
* Camerata (utdødd)
* Disparida (utdødd)

**Sjøliljer** er en klasse av pigghuder. 

## Anatomi
De fleste har stort sett fastsittende ungdomsstadium og frittlevende voksent stadium. Sjøliljer fester seg permanent til substratet med en stilk. Den festede enden til stilken bærer en flat skive som er festet til substratet. Skiveliknende ossicler til stilken er stablet oppå hverandre, og blir holdt sammen av sammenhengende vev, som gir et leddet utseende. Stilken har vanligvis cirri.

Den enden av sjøliljen som ikke er festet, er kalt for kronen. Enden til kronen fester seg til stilken og blir støttet av et sett med ossicler, kalt for calyx. Fem armer fester seg også til calyx. Disse armene er grenede, støttet at ossicler og har igjen mindre grener, som gir dem et fjærliknende utseende. På hver arm er det tubeføtter i doble rekker. Veien som leder til munnen er en dekket vei langs armene, som blir kalt for ambulacralfelt. Den ligger på utsiden av radialkanalene hos kråkeboller, sjøpølser og sjøliler. Munnen og anus åpnes ved den orale overflaten.

Fjærsjerner er ganske lik sjøliljer, bare at de mangler stilk, og er svømmende og krypende dyr. Enden av kronen bærer en ring av rotliknende cirri, som holder den fast når dyret hviler på et substrat. Fjørstjerner svømmer med å løfte og senke armene, og de kryper over substratet ved å løfte tuppen av armene.

## Vedlikeholdsfunksjoner

Sirkulasjon, gassutveksling og -utsondring er lik som hos andre pigghuder. Men når det gjelder fødning bruker de fjærede utstrekte armer til å fange byttet sitt.
De mangler nerveringen som finnes i de aller fleste pigghuder. I stedet har de en koppformet nervemasse under calynx, som gir opphav til radiale nerver som forlenges gjennom hver arm, og kontrollerer tubeføttene og arm muskulaturen.

## Eksterne lenker
*
Calhoun County (Texas)

**Calhoun County** er et fylke i den amerikanske delstaten Texas. Det ligger i de sørlige delen av staten og det grenser mot Jackson County i nord, Matagorda County i øst, Aransas County i sørvest, Refugio County i vest, Victoria County i nordvest og mot Mexicogulfen i sørøst.

Calhoun Countys totale areal er 2&nbsp;673 km² hvorav 1&nbsp;346 km² er vann. I 2000 hadde fylket 20&nbsp;647 innbyggere og administrasjonssenteret ligger i byen Port Lavaca. Fylket har fått sitt navn etter John Caldwell Calhoun som var USAs sjuende visepresident. 

Calhoun County ble opprettet i 1846 av deler utskilt fra Jackson County, Matagorda County og Victoria County.
 
## Eksterne lenker
*
Kenedy County

**Kenedy County** er et fylke i den amerikanske delstaten Texas. Det ligger i de sørlige delen av staten. Det grenser mot Kleberg County i nord, Willacy County i sør, Hidalgo County i sørvest, Brooks County i vest og mot Mexicogulfen i øst.
 
Kenedy Countys totale areal er  km² hvorav  km² er vann. I 2000 hadde fylket 414 innbyggere, det fjerde laveste antall innbyggere av samtlige USAs fylker. De er kun Loving County, Texas, Kalawao County, Hawaii og King County (Texas) som har færre innbyggere. Administrasjonssenteret er Sarita. Kenedy County har fått sitt navn etter rancheieren Mifflin Kenedy. 

## Eksterne lenker
*
CAD

**CAD** har flere betydninger:

* Computer Assisted Detection
* Canadisk dollar, ISO 4217-kode for Canadas myntenhet
* Dataassistert konstruksjon, ''Computer-aided design
* Wexford County Airport, IATA-kode
Hjuksebø-ulykken

**Hjuksebø-ulykken** inntraff den 15. november 1950 klokken 10.50.33, da nordgående ekspresstog (Et 72, *Sørlandsekspressen*) fra Kristiansand kolliderte med to løpske godsvogner ved km 139,53 mellom Holtsås og Hjuksebø stasjoner i Telemark fylke. Ekspresstoget ble fremført med et motorvognsett av type 66 (populært kalt *Lyntog*).

Ekspresstogets styrevogn som gikk lengst nord i togsettet ble totalødelagt i ulykken. Det var totalt 20 passasjerer i denne vognen da sammenstøtet inntraff, og elleve av passasjerene samt lokomotivføreren omkom umiddelbart. Åtte passasjerer var hardt skadet, og to av disse døde senere av skadene. Det totale antallet omkomne etter ulykken var altså 14 personer.

Årsaken til ulykken var at det foregikk skifting på Hjuksebø stasjon. Skiftelokomotivet kjørte inntil en rekke godsvogner 
lastet med tømmer, som i strid med forskriftene ikke var innbyrdes sammenkoblet. De ytterste vognene i rekken ble dermed gitt fart mot fallet. En av de løpske vognene var lastet med impregnerte telefonstolper, noe som gjorde at ødeleggelsene på det lettbygde motorvognsettet vognene kolliderte med ble spesielt store.

15. november 2025 ble et minnesmerke avduket på Nordagutu stasjon
## Galleri

File:Hjuksebøulykken.jpg|Minnesmerke på Nordagutu stasjon
File:Minnesmerke på Nordagutu.jpg|Minnesmerke på Nordagutu
File:Hjuksebøulykkens minnesmerke.jpg|Hjuksebøulykkens minnesmerke


## Se også
*Jernbanen i Norge
*Liste over togulykker

## Referanser


## Litteratur
*Sommerset, Arild S.: «Hjuksebø-ulykken &ndash; Et dystert 30-års minne», i *På Sporet* nr. 29 (1980) https://web.archive.org/web/20070926233519/http://www.njk.no/ps/psix/faksimiler.htm
*Skobba, Ingvar; Kleppen, Halvor: *Hjuksebø 1950: historien om ei togulykke som NSB ikkje lærte noko av* (2000) http://www.nb.no/nbsok/nb/895c07d6cc7b8b79b74dbbe03c961ba1?index=1
Mellom gentlemenn

***Mellom gentlemenn*** (orig. *Gentleman's Agreement*) er en amerikansk dramafilm fra 1947 om en journalist (spilt av Gregory Peck) som fremstiller seg som jøde for å granske antisemittisme i New York City og den velstående forstaden Darien. Filmen var i sin tid kontroversiell, i likhet med en lignende film om samme tema, *[[Kryssild]]*, som ble sluppet samme år og som også ble nominert til Oscar for beste film.

## Handling
Philip Schuyler Green (spilt av Gregory Peck) er journalist som nettopp har flyttet til New York City sammen med sin sønn Tommy og hennes mor. Green møter tidsskrift-utgiver John Minify, som ber Green om å skrive en artikkel om antisemittisme. Green blir inspirert til å ta i bruk en jødisk identitet (og kalle seg for "Phil Greenberg") og skrive om sine opplevelser. På en fest møter han Minifys fraskilte niese Kathy Lacey, en lærer. Phil og Kathy blir snart kjærester. De blir enige om å holde det hemmelig at Phil ikke er jøde. Phil har problemer med å komme i gang med oppdraget. Han innser at han aldri kan føle hva en annen person føler med mindre han opplever det selv. I avisen får Phil tildelt en sekretær, Elaine Wales, som avslører at også hun er jødisk. Hun skiftet navn for å få jobben. Etter at søknaden hennes under hennes jødiske navn, Estelle Wilovsky, ble avvist.

Phils barndomsvenn, Dave Goldman, som også er jødisk, flytter til New York på grunn av jobb og bor sammen med Green samtidig som han leter etter et hjem for seg selv og familien sin. Mens Phil fortsetter med historien sin, opplever han flere tilfeller av fordømmelse. Når moren blir syk på grunn av hjerte-problemer fraråder legen ham å konsultere en spesialist med et åpenbart jødisk navn, noe som tyder på at han kan bli svindlet hvis doktoren er jøde. Når Phil avslører at han selv er jødisk, blir legen irritert og forlater ham. I tillegg blir en vaktmester sjokkert over å se at et jødisk navn er oppført på postkassen hans, i stedet for Phils egentlige navn.

Senere, når Phil ønsker å å delta ved en feiring ved et flott hotell forbeholdt rike mennesker, nekter hotell-sjefen å registrere Phil som gjest ved hotellet - fordi Phil sier at han er jødisk, og han ber Phil om å registrere seg på et annet hotell i stedet. I tillegg blir sønnen Tommy mål for mobbere når andre studenter ved skolen oppdager at han faren hans er jødisk. De får ytterligere problemer når Phil og Kathy ønsker å kunngjøre sin forlovelse. Hennes søster Jane inviterer dem til hennes hjem i Darien, Connecticut, som er kjent for å være et "begrenset" samfunn hvor andre mennesker ikke er velkomne. Kathy ønsker å fortelle at Phil bare later som han er jøde på grunn av hans jobb som skribent. Men Phil er skeptisk.

## Hovedrollene

## Priser
*Gentleman's Agreement* vant tre Oscar-statuetter:
* beste film
* beste skuespillerinne i en birolle – Celeste Holm
* beste regi – Elia Kazan

Den ble også nominert til fem andre Oscar-priser:
* beste skuespiller – Gregory Peck
* beste skuespillerinne – Dorothy McGuire
* beste skuespillerinne i en birolle – Anne Revere 
* beste adapterte manus – Moss Hart
* beste filmklipping – Harmon Jones

## Eksterne lenker
*
Weeds

***Weeds*** er en amerikansk dyster komiserie om en fiktiv californisk forstad og dens innbyggere, hvorav en håndfull er involvert i omsetning og forbruk av cannabis (*weed* betyr ugress og er et slanguttrykk for marihuana). Den første sesongen besto av ti episoder. Det var betal-TV-kanalen Showtimes mest populære serie i 2005. 

Serien startet på norsk TV3 14. august 2006 og ble vist på mandager. Den andre sesongen startet samme dato sin premierevisning på amerikansk TV, serien ble avsluttet 16 september 2012 etter 8 sesonger på lufta.

## Synopsis
Serien utspiller seg i det fiktive vesle nabolaget Agrestic («agrestic» er et engelsk ord som betyr *karakteristisk for jorder og landet*).

Den tilsynelatende fredelige California-forstaden utenfor Los Angeles er hjem for Nancy Botwin (Mary-Louise Parker) hvis ektemann plutselig dør. Nancy begynner å omsette marihuana til lokalbefolkningen i forstaden hun bor i for å spe på husholdningen samtidig som hun opprettholder en øvre middelklasses fasade utad. Agrestic har en offentlig skole der Nancys barn Silas (Hunter Parrish) og Shane (Alexander Gould) går. Mrs. Botwin, sammen med sin skjønnhetsfikserte venninne Celia Hodes (Elizabeth Perkins) er medlem i skolens foreldreforening, der Celia er president. Heylia James som blir assistert av sin nevø Conrad, forsyner Nancy med marihuana. Andy Botwin, bror til Nancys avdøde mann, er familiens sorte får og er en stadig kilde til ugagn.

## Persongalleri
* Mary-Louise Parker som Nancy Botwin
* Elizabeth Perkins som Celia Hodes
* Kevin Nealon som Doug Wilson
* Justin Kirk som Andy Botwin
* Tonye Patano som Heylia James
* Justin Chatwin som Josh Wilson*
* Romany Malco som Conrad Shepard
* Hunter Parrish som Silas Botwin 
* Alexander Gould som Shane Botwin 
* Andy Milder som Dean Hodes 
* Renee Victor som Lupita 
* Allie Grant som Isabelle Hodes 
* Tyrone M. Mitchell som Keeyon
* Eden Sher som Gretchen
* Indigo som Vaneeta

 Justin Chatwin spiller Josh Wilson i pilotepisoden, men forlater så besetningen ettersom han holdt på med innspillingen av *War of the Worlds*. Produsenten har imidlertid planlagt å bringe ham tilbake i serien for fullt når andre sesong starter.

## Kåringer og nominasjoner
### Priser vunnet
; Satellite Awards
: Enestående skuespillerinne i en Serie-Komedie Mary-Louise Parker (2005)
; Golden Globe-prisene
: Beste prestasjon av en TV-skuespillerinne i en Musikal eller Komedie Mary-Louise Parker (2006)

### Nominasjoner
; Golden Globe-prisene
: Beste TV Serie – Komedie
: Beste prestasjon av en TV-skuespillerinne i en birolle Elizabeth Perkins (2006)
; Screen Actors Guild
: Enestående prestasjon av en kvinnelig skuespiller i en Komedie-serie Mary-Louise Parker (2006)
; Satellite Awards
: Enestående skuespillerinne i en Serie-Komedie Elizabeth Perkins (2005)
; Emmy Awards
: Enestående skuespillerinne i en birolle i en Komedie-serie Elizabeth Perkins (2006, vinneren er ennå ikke kåret))

## Produksjon
* Skaper: Jenji Kohan
* Produsent/regissør: Brian Dannelly

## Referanser


## Eksterne lenker
*
LATAM Airlines

**LATAM Airlines Group S.A.** er et flyselskap med baser i Sør-Amerika, dannet etter at flyselskapene LAN og TAM fra hhv Chile og Brasil fusjonerte i 2012. Selskapet er et av de største flyselskapene i Sør-Amerika og flyr til 133 destinasjoner nasjonalt og internasjonalt med en flåte på 319 fly. Dette omfatter flytyper som Boeing 737, Boeing 767, Airbus A318, Airbus A319, Airbus A320 og Airbus A340. Fra 2000 til 2020 var LATAM medlem i selskapsalliansen Oneworld.

## Historie
Selskapet ble grunnlagt i 1929 under navnet «Línea Aeropostal Santiago-Arica». I 1932 forandret det navn til LAN Chile (Línea Aérea Nacional Chile). Selskapet var statlig eid frem til 1989 da selskapet ble privatisert og fikk blant annet SAS inn på eiersiden. I 2000 gikk LAN Chile inn i alliansen OneWorld. Selskapet kjøpte seg inn i LAN Peru i 2002 og etablerte samme år selskapet LAN Ecuador. LAN Chile skiftet navn til LAN Airlines i 2004. I 2005 etablerte LAN datterselskapet LAN Argentina.

## Referanser


## Eksterne lenker
*
Koboltblått

**Koboltblått** er en kjølig, lett blek blåfarve, som historisk ble utvunnet fra mineralet kobolt. Blaafarveværket i Norge var under Benjamin Wegners ledelse i første del av 1800-tallet verdens største produsent av koboltblått. Farven ble meget brukt i glass- og porselensmaling og i papirindustrien (til bleking av papir). Allerede på 1700-tallet havnet noe av Blaafarveværkets produksjon og eksport i Kina eller Japan. Koboltblått brukes dessuten meget av kunstnere. 

## Egenskaper og bruk

Pigmentet har utmerket lysekthet og har høy motstandskraft mot innvirkning av luft, syre og alkalier. Det tåler også høy varme svært godt og benyttes derfor gjerne til keramikk og porselensglasurer.

Ved  tilsetning av noe sinkoksid får fargen en mer rent blå eller grønnaktig nyanse.

På grunn av sin høye pris er fargen etterhvert blitt fortrengt av syntetisk ultramarin, slik at den nå kun benyttes som keramisk farge og i kunstnerfarger.

Ettersom pigmentet utgjøres av krystaller med spinellstruktur, har kobolt her ikke tilstrekkelig biotilgjengelighet for at det skal anses som giftig.

Uttrykket koboltblått benyttes i blant også for andre koboltbaserte pigmenter som coelinblå og smalt.

## Beslektede pigmenter
Kobolt(II)- og aluminium(III)-oksider inngår i ytterligere noen pigmenter, der man delvis ersstatter dem med sink(II)- respektive krom(III)-oksider før kalsinering i høy temperatur. Også disse er stabile spinellpigmenter.
* '''C.I. Pigment Blue 36''' – Co(Al,Cr)2O4En del aluminium er her erstattet av krom. Pigmentet har en tydeligere tendens mot grønt og markedsføres ikke sjelden som coelinblått, selv omn dette ikke er dets originalpigment.
* '''C.I. Pigment Blue 36:1''' – (Zn,Co)(Al,Cr)2O4En variant av PB36, der en del kobolt erstattes av sink. Det kan også markedsføres som coelinblått, men det finnes mer rødskiftende varianter.
* **C.I. Pigment Blue 72** – (Zn,Co)Al2O4En del kobolt er her erstattet av sink. Dette pigmentet har en mer nøytralt blå kulør, ganske mørk **masston** men lysner raskt i blandinger. Den kan blant annet markedsføres som koboltblått.

## Referanser
North Hertfordshire

**North Hertfordshire** er et administrativt distrikt i Hertfordshire i England. Administrasjonssenteret er Letchworth. 

Distriktet ble opprettet 1. april 1974 ved at bydistriktene Baldock, Hitchin, Royston og Letchworth samt Hitchin landdistrikt ble slått sammen. Distriktet dekker et areal på 375,37 km² og hadde 127&nbsp;114 innbyggere i 2011.

Østfra og med klokken grenser distriktet mot East Hertfordshire, Stevenage, Welvyn Hatfield, St. Albans, South Bedfordshire, Luton, igjen mot South Bedfordshire, Mid Bedfordshire og South Cambridgeshire. 

## Steder i distriktet
* Baldock
* Hitchin
* Ickleford
* Letchworth
* Norton
* Old Letchworth
* Royston
* St. Ippollitts
* Walsworth, Weston, Willian

## Referanser


## Eksterne lenker
*
Chelsea (andre betydninger)

**Chelsea** kan ha flere betydninger:

*Chelsea &ndash; et område i London
*Chelsea (New York) &ndash; et område i New York
*Chelsea Bridge &ndash; en bro over Themsen, London
*Chelsea FC &ndash; en fotballklubb fra London
*Chelsea (navn) &ndash; et engelsk kvinnenavn
North Norfolk

**North Norfolk** er et administrativt distrikt i Norfolk i England. Administrasjonssenteret er Cromer. 

Distriktet ble opprettet 1. april 1974 ved at bydistriktene Cromer, North Walsham, Sheringham, Wells-next-the-Sea og landdistriktene Erpingham, Smallburgh og Walsingham. 

Distriktet har et areal på 963,3 km² og hadde 101&nbsp;499 innbyggere i 2011.

## Steder i distriktet

Hele North Norfolk er delt inn i verdslige sogn, som det er 121 av:

*Alby with Thwaite, Aldborough, Antingham, Ashmanhaugh, Aylmerton 
*Baconsthorpe, Bacton, Barsham, Barton Turf, Beeston Regis, Binham, Blakeney, Bodham, Briningham, Brinton, Briston, Brumstead 
*Catfield, Cley Next The Sea, Colby, Corpusty, Cromer 
*Dilham, Dunton 
*East Beckham, East Ruston, Edgefield, Erpingham 
*Fakenham, Felbrigg, Felmingham, Field Dalling, Fulmodeston 
*Gimingham, Great Snoring, Gresham, Gunthorpe 
*Hanworth, Happisburgh, Helhoughton, Hempstead, Hempton, Hickling, High Kelling, Hindolveston, Hindringham, Holkham, Holt, Honing, Horning, Horsey, Hoveton 
*Ingham, Ingworth, Itteringham 
*Kelling, Kettlestone, Knapton 
*Langham, Lessingham, Letheringsett with Glandford, Little Barningham, Little Snoring, Ludham 
*Matlask, Melton Constable, Morston, Mundesley 
*Neatishead, Northrepps, North Walsham 
*Overstrand 
*Paston, Plumstead, Potter Heigham, Pudding Norton 
*Raynham, Roughton, Runton, Ryburgh 
*Salthouse, Scottow, Sculthorpe, Sea Palling, Sheringham, Sidestrand, Skeyton, Sloley, Smallburgh, Southrepps, Stalham, Stibbard, Stiffkey, Stody, Suffield, Sustead, Sutton, Swafield, Swanton Abbott, Swanton Novers 
*Tattersett, Thornage, Thorpe Market, Thurning, Thursford, Trimingham, Trunch, Tunstead 
*Upper Sheringham 
*Walsingham, Warham, Wells-next-the-Sea, West Beckham, Westwick, Weybourne, Wickmere, Wighton, Witton, Wiveton, Wood Norton, Worstead

## Referanser


## Eksterne lenker
*
Felbrigg

**Felbrigg** er en liten landsby landsby og verdslig sogn i distriktet North Norfolk i grevskapet Norfolk i England. Den ligger rett sør for byen Cromer. I henhold til folketellingen i 2011 har sognet og valgkretsen en befolkning på 193 innbyggere.

## Historie
I *[[Domesday Book]]* for 1086 var landsbyen listet som en del av hundred North Erpingham og stavet *Felebruge*. Navnet er avledet fra det norrøne ordet *brych* i betydningen «plankebro».

Historikere mener at landsbyen opprinnelig lå samlet rundt sognekirken, på eiendommen til Felbrigg Hall, en jakobinsk herregård fra det 1600-tallet omkring halvannen kilometer fra stedet hvor landsbyen nå ligger. I sognekirken er det en del vakkert messingsverk fra 1300-tallet fra sir Simon de Felbrigge og hans hustru, den opprinnelige godsherren på stedet.

## Referanser


## Eksterne lenker
Willacy County

**Willacy County** er et fylke i den amerikanske delstaten Texas. Det ligger i de sørlige delen av staten. Det grenser mot Kenedy County i nord, Cameron County i sør, Hidalgo County i vest og mot Mexicogulfen i øst.
 
Willacy Countys totale areal er  km² hvorav 486 km² er vann. I 2000 hadde fylket  innbyggere og administrasjonssenteret ligger i byen Raymondville. Fylket har fått sitt navn etter senator John G. Willacy.  

## Byer
*Lyford
*Raymondville
*San Perlita

## Eksterne lenker
*
Cameron County (Texas)

**Cameron County** er et fylke i den amerikanske delstaten Texas. Det ligger i lengst sør i staten. Det grenser mot Willacy County i nord, Hidalgo County i vest, Mexico i sør og mot Mexicogulfen i øst.
 
Cameron Countys totale areal er 3&nbsp;306 km² hvorav 960 km² er vann. I 2000 hadde fylket 335&nbsp;227 innbyggere og administrasjonssenteret ligger i byen Brownsville. Fylket har fått sitt navn etter kaptein Ewen Cameron.  

## Eksterne lenker
*
Brooks County (Texas)

**Brooks County** er et fylke i den amerikanske delstaten Texas. Det ligger i den sørlige delen av staten og det grenser mot Jim Wells County i nord, Kleberg County i nordøst, Kenedy County i øst, Hidalgo County i sør, Starr County i sørvest, Jim Hogg County i vest og mot Duval County i nordvest.
 
Brooks Countys totale areal er 2&nbsp;444 km² hvorav 1 km² er vann. I 2000 hadde fylket 7&nbsp;976 innbyggere og administrasjonssenteret ligger i byen Falfurrias. Fylket har fått sitt navn etter Texas Ranger og lovgiver James Abijah Brooks.   

## Referanser


## Eksterne lenker
*
Duval County (Texas)

**Duval County** er et fylke i den amerikanske delstaten Texas. Det ligger i den sørlige delen av staten. Det grenser mot McMullen County i nord, Live Oak County i nordøst, Jim Wells County i øst, Brooks County i sørøst, Jim Hogg County i sørvest og mot Webb County i vest.

Duval Countys totale areal er 4&nbsp;651 km² hvorav 8 km² er vann. I 2000 hadde fylket 13&nbsp;120 innbyggere og administrasjonssenteret ligger i byen San Diego. Fylket har fått sitt navn etter soldaten Burr H. Duval som døde i Goliad-massakren under den texanske revolusjonen i den meksikanske staten Texas.   

## Eksterne lenker
*
Jim Wells County

**Jim Wells County** er et fylke i den amerikanske delstaten Texas. Det ligger i den sørlige delen av staten. Det grenser mot Live Oak County i nord, San Patricio County i nordøst, Nueces County og Kleberg County i øst, Brooks County i sør og mot Duval County i vest.

Jim Wells Countys totale areal er 2 249 km² hvorav 10 km² er vann. I 2000 hadde fylket 39 326 innbyggere og administrasjonssenteret ligger i byen Alice. Fylket har fått sitt navn etter politiker James Babbage Wells Jr..   

## Byer
*Alfred-South La Paloma
*Alice
*Alice Acres
*Coyote Acres
*K-Bar Ranch
*Loma Linda East
*Orange Grove
*Owl Ranch-Amargosa
*Pernitas Point
*Premont
*Rancho Alegre
*Sandia
*Westdale

## Eksterne lenker
*
San Patricio County

**San Patricio County** er et fylke i den amerikanske delstaten Texas. Det ligger i den sørlige delen av staten. Det grenser mot Bee County og Refugio County i nord, Aransas County i nordøst, Nueces County i sør, Jim Wells County i sørvest, Live Oak County i nordvest og mot Mexicogulfen i øst.

San Patricio Countys totale areal er 1 831 km² hvorav 40 km² er vann. I 2000 hadde fylket  innbyggere og administrasjonssenteret ligger i byen Sinton. 

## Byer
*Del Sol-Loma Linda
*Doyle
*Edgewater-Paisano
*Edroy
*Falman-County Acres
*Gregory
*Ingleside on the Bay
*Lake City
*Lakeshore Gardens-Hidden Acres
*Lakeside
*Mathis
*Morgan Farm Area
*Odem
*Portland
*Rancho Chico
*Sinton
*St. Paul
*Taft Southwest
*Taft
*Tradewinds

## Eksterne lenker
*
Aloe vera

***Aloe vera***, også skrevet ***Aloë vera***, er en flerårig, sukkulent plante i aloëfamilien bestående av tykke, lansettformede og taggede blader som vokser i en rosett og med en inntil 90 cm høy blomsterstand. Planten vokser naturlig i tropisk klima og blomstrer om vinteren eller tidlig på våren. 

Saften og fruktkjøttet fra bladene brukes blant annet som medisin og i kosmetikk. Aloe er også benyttet i dekorativ hensikt og vokser uten problemer innendørs som en potteplante.

## Referanser


## Se også
* Aloe

## Eksterne lenker
*
Jim Hogg County

**Jim Hogg County** er et fylke i den amerikanske delstaten Texas. Det ligger i den sørlige delen av staten. Det grenser mot Duval County i nord, Brooks County i øst, Starr County i sør, Zapata County i vest og mot Webb County i nordvest.
 
Jim Hogg Countys totale areal er 2 943 km² hvorav 0 km² er vann. I 2000 hadde fylket 5 281 innbyggere og administrasjonssenteret ligger i byen Hebbronville. Fylket har fått sitt navn etter guvernøren James Stephen Hogg.   
## Eksterne lenker
*
Skifting

**Skifting**, tidligere kalt **rangering**, er flytting av jernbanemateriell (lokomotiver og/eller vogner) internt på en jernbanestasjon &ndash; altså innenfor det som er definert som stasjonsgrensen, eller på et sidespor. Skifting kan normalt ikke foregå på fri linje mellom stasjoner. Normalt innebærer dette at man bruker et lokomotiv for å flytte vogner for lossing eller lasting, eller for å klargjøre vognene for et tog ved å koble dem sammen i riktig rekkefølge.

Når det er nødvendig kan skifting også foregå uten lokomotiv, ved at materiellet slippes fritt nedover et fall og bremses manuelt der det skal stoppe (*firing*). Når et lokomotiv trekker materiell som skal inn på et annet spor enn lokomotivet, kobles lokomotivet fra det øvrige materiellet i fart, slik at sistnevnte kan ledes inn på et annet spor ved hjelp av en sporveksel (*napp*).

Til skifting av vogner brukes det ofte egne skiftelokomotiver (skiftetraktorer), som er enkelt oppbygde lokomotiver, normalt dieseldrevne, som ikke er beregna på å trekke tog langs linja. I Norge brukes flere forskjellige skiftelokomotiver, der CargoNets Skd 226 er den vanligste typen. Et par andre vanlige skiftelokomotiver i Norge er Skd 220 og Z70/Z71.

## Se også
* Skiftestasjon
* Slippstillverk
* Jernbane
* Jernbanen i Norge

## Eksterne lenker
*
Hila Bronstein

**Hila Bronstein** (født 26. juli 1983 i Tel Aviv, Israel) er en tysk popsanger og låtskriver. Hun ble kjent som medlem av R&B/popgruppen Bro'Sis. Hun er nå soloartist.

## Bakgrunn
Bronstein ble født i Israel som datter av en israelsk trommeslager, Amir Bronstein, og hans afrikanske kone, sangeren Mary-Christine. I 1985 flyttet familien til Amsterdam, og året etter til Frankfurt am Main i Tyskland. Selv om hun er oppdratt jødisk og vokste opp nær jødiske institusjoner, gikk hun og søsteren Karen på offentlige skoler. Hennes gjennombrudd var ved deltagelsen i det tyske TV-programmet popstars i 2001.

## Referanser


## Eksterne lenker
* 
* 
* 
*